આ સ્થળે સરદારના જીવનનું દર્શન કરાવતો લેઝર લાઈટ શૉ, ગુડ ગવર્નેન્સ અને કૃષિ સહિતના સરદારના દિલની નજીક રહેલા વિષયો ઉપર રીસર્ચ સેન્ટર હશે. 450 ફુટની ઊંચાઈએ નર્મદા ડેમનો અદભુત વિહંગમ નજારો કેવો તો અદભુત દેખાશે તેની તો કલ્પના કરો! 75 હજાર ઘનમીટર કોંક્રીટ, 5700 મેટ્રીક ટન સ્ટ્રકચરલ સ્ટીલ, 18,500 મેટ્રીક ટન સળિયા, 8 મિ.મી જાડાઇનું 1900 મેટ્રીક ટન કાંસુ, 22,500 મેટ્રીક ટન સિમેન્ટ અને દેશભરના ધરતીપુત્રોના ખેતરના લોખંડથી ચાર વર્ષના અંતે જ્યારે આ આખું સ્ટ્રક્ચર બનશે ત્યારે ભારતના ગૌરવસમી આ પ્રતિમાને જોવા દુનિયાભરમાંથી પ્રતિવર્ષ ૨૫ લાખ લોકો આવશે.